ท้าพิสูจน์ จูน รำผีฟ้า ทำพิธีกรรมฟ้อนบูชาพญาแถนใน ปอบผีเจ้า 2
มาถึงอีกหนึ่งไฮไลต์สำคัญของละคร ปอบผีเจ้า 2 นั่นก็คือการฟ้อนรำของ ขะจ้ำ (ร่างทรง หรือผู้ประกอบพิธี) ผีฟ้า ของนางเอกสาว จูน-ชลฤดี ที่สัปดาห์นี้จะได้เห็นแบบเต็มพิธีเป็นครั้งแรกในตอนที่ งามตา (จูน) และ หมอคูน (ต้น-จักรกฤษณ์) นำ ยายคำ ที่ป่วยหนักมาทำพิธีขออำนาจของผีฟ้าเพื่อทำการรักษา โดย เทพไทย(สมาร์ท- กฤษฎา) มาร่วมชมพิธีด้วย>> อ่านเรื่องย่อนิยายทุกเรื่อง คลิกที่นี่ <<เบื้องหลังฉากนี้ถ่ายทำที่ป่านพวงศ์ จ.ปทุมธานี ทีมงานเซตฉากรำผีฟ้ามีเครื่องประกอบพิธีสมจริง ส่วน จูน แต่งองค์ทรงเครื่องด้วยชุดขะจ้ำผีฟ้าชุดใหญ่ ทั้งมวยผมประดับดอกไม้สีแดงสด พร้อมใส่ชุดผ้าฝ้ายสีดำขลิบแดง ห่ม สไบแดงแถมสร้อยสังวาลสีทอง ทำให้ดูมีออร่าน่าเกรงขามสุดๆ ก่อนถ่าย จูน ก็ซ้อมรำอย่างมุ่งมั่น เพราะเจ้าตัวค่อนข้างกังวล เนื่องจาก ตั้งแต่เกิดมายังไม่เคยรำแบบนี้มาก่อน ซ้อมอยู่นานจนเมื่อพร้อมก็ถ่ายจริง เริ่มต้นก็ปล่อยคิวเสียงแคนดนตรีพิธีอีสาน จูน ทำพิธีถวายบายศรีเครื่องเซ่นให้กับผีฟ้า พร้อมกับฟ้อนรำเพื่อให้ผีฟ้าประทับทรง เล่นเอาทุกคนงงเลย เพราะ จูน รำได้สวยมากจนนึกว่านี่องค์ลงหรือเปล่า?ท้าให้ดูเลย คืนนี้ 19.00 น. ทางช่อง 8.
มาถึงอีกหนึ่งไฮไลต์สำคัญของละคร ปอบผีเจ้า 2 นั่นก็คือการฟ้อนรำของ ขะจ้ำ (ร่างทรง หรือผู้ประกอบพิธี) ผีฟ้า ของนางเอกสาว จูน-ชลฤดี ที่สัปดาห์นี้จะได้เห็นแบบเต็มพิธีเป็นครั้งแรก
ปอบผีเจ้า ภาคสอง,ปอบผีเจ้า 2,นิยาย,สมาร์ท กฤษฎา,จูน ชลฤดี,รำผีฟ้า,ขะจ้ำ,ละคร